SKRIFTLIG FORESPOERGSEL E-1510/97 af Joaquim Miranda (GUE/NGL) til Kommissionen (30. april 1997)

Om: Strukturforanstaltningernes budgetmaessige gennemfoerelse

Alle er bekendt med de forsinkelser og vanskeligheder, der har vaeret inden for de nuvaerende faellesskabsstoetterammer med hensyn til gennemfoerelsen af beloebene til strukturfondsforanstaltningerne.

Kun lidt er i mellemtiden blevet oplyst om aarsagerne til denne situation.

I denne forbindelse anmodes Kommissionen om at oplyse foelgende: Hvordan har denne manglende gennemfoerelse af budgettet udviklet sig aar for aar for hver enkelt fond, under de forskellige maal og for hver enkelt medlemsstat?

Hvilke faktorer bidrager hovedsagelig til den manglende gennemfoerelse paa dette omraade?

I hvor hoej grad er aarsagen restriktive retningslinjer paa nationalt plan, der skal sikre opfyldelse af de nominelle konvergenskriterier, og et forsoeg paa at gennemfoere spareforanstaltninger paa faellesskabsplan med henblik paa en kommende udvidelse af Unionen?

I hvor hoej grad bidrager Kommissionens systematiske hindringer og forsinkelser med at godkende vigtige kandidatprojekter paa dette omraade fra medlemsstaternes side til denne manglende gennemfoerelse?

Hvorfor foreslaar Kommissionen ikke foranstaltninger, der skal fjerne saadanne vanskeligheder og forsinkelser?

Svar afgivet paa Kommissionens vegne af Monika Wulf-Mathies (11. juni 1997)

De aarsberetninger om strukturfondene, som Kommissionen forelaegger for Parlamentet, har siden 1994 indeholdt tal vedroerende udviklingen i den budgetmaessige gennemfoerelse af strukturinterventionerne. Disse oplysninger er opdelt paa fonde, maal og medlemsstater.

De faktorer, der ligger til grund for underudnyttelsen, haenger sammen med forsinkelserne i visse medlemsstater med ivaerksaettelsen af interventionerne. Disse faktorer er beskrevet i arbejdsdokumentet »Gennemfoerelsen af strukturfondenes budget 1989-1995«, som blev oversendt til Parlamentets budgetudvalg i juli 1996, og mere kortfattet i den foerste beretning om oekonomisk og social samhoerighed. Forsinkelserne skyldes meget forskellige aarsager saasom administrative eller institutionelle mangler, foroegede vanskeligheder med finansieringen af de nationale modydelser og makrooekonomiske vanskeligheder, som kan antage forskellige former.

Kommissionen er opmaerksom paa den mulige forbindelse i visse medlemsstater mellem indsatsen for konsolidering af de offentlige udgifter og forsinkelserne i gennemfoerelsen af strukturinterventionerne. I denne forbindelse laegger den i sine forbindelser med medlemsstaterne vaegt paa at privilegere opretholdelse af de programmer, der er knyttet til strukturudgifterne.

Kommissionen tager i sin analyse af medlemsstaternes ansoegninger om stoette med henblik paa medfinansiering via strukturfondene hensyn til de elementer, der er defineret i artikel 14 i forordning (EOEF) nr. 4253/88 ((EFT L 193 af 31.7.1993. )) som aendret. I denne forbindelse forventes den indsats, Kommissionen har ivaerksat i forbindelse med projektet »Sound and Efficient Management« (SEM 2000) at sikre bedre kvalitet i den finansielle forvaltning af strukturfondene.

Kommissionen bestraeber sig paa at samarbejde med medlemsstaterne for at hjaelpe disse til at naa de maal, der blev opstillet i Edinburgh. Dette samarbejde har f. eks. taget form af saeraftaler vedroerende tilpasning af de nationale administrative strukturer med henblik paa stoerre effektivitet i forvaltningen af strukturinterventionerne og af aftaler om omprogrammering af visse strukturinterventioner under hensyntagen til den konkrete gennemfoerelse i marken, samtidig med at de opstillede maal opretholdes.